钦定古今图书集成/理学汇编/字学典/第157卷 > 孔子石砚赋 > 《砚赋》宋·吴淑
## 钦定古今图书集成/理学汇编/字学典/第157卷 > 孔子石砚赋 > 《砚赋》宋·吴淑

采阴山之潜璞，琢圆池于璧水，成墨海于一纽，侔夏
鼎之三趾，选自斧柯，置之绨几。或采于吴都山下，或
取于永嘉谿里。若夫莲叶马蹄之状，圆天方地之形木则贵其能软，玉则取其不冰。鸽曾闻于衔水，蚁或
见于沈罾，滴蟾蜍之积润，点鸲鹆之寒星。尔其郎官
之样，终葵之制，甄后则以为常用，宇文则不能久事，
刘弘尝接于晋武，彭祖曾同于宣帝，卢携怒以相投，
韩愈述其先瘗。至于梁武不珍于翔凤，道支初得于
浮查。蚌贻庾翼，铁遣洪涯，翫微茫之金线，重点滴之
青花。亦闻稠桑美石，兴平青色笔运翰染浮，津辉墨。
学时方俟于冻开，洗处常闻于水黑。张华以麟笔同
赐，王慈以素琴并得。取端谿者价重千金，出青州者
名标第一。或为祖先而增感，或因雷霆而遽失。至其
汾水精奇，墐泥妙绝。歙山既重于龙尾，西域但施于
竹节。秘雀台之滑腻，宝栗冈之润洁。斯所以作城池
于笔阵，非徒比石墨于谗说也。